hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
A pilóta headsetek nagyon jó minőségű és strapabíró eszközök, nem mennek tönkre olyan könnyen, mint a többi fejhallgató. Viszont a javításuk és tesztelésük némileg bonyolultabb, mint a normál fejhallgatóké. A pilóta headsetek javításához ismernünk kell a különféle csatlakozók bekötését.
Szakmai segédletek pilóta headset javításhoz
Telex Airman 8-0211 pilóta headset, repülős fejhallgató
Egy Telex Airman 8-0211 pilóta headsetet szereltem, aminek a gyári kábelét korábban már javították, toldották, de mégsem lett jó, ezért végül nálam kötött ki. Én biztosra mentem és a teljes kábelt kicseréltem. Az 5 pólusú XLR csatlakozó szerelhető kivitelű, tehát az maradhatott. Méréskor a mikrofon pozitív vezetéke szakadást mutatott a fejhallgató rész és a csatlakozó között, ez okozhatta a hibát.
A fejbeszélő szétszedéséhez először lehúztam a fülpárnát, majd elforgattam a hangszórót, ami bajonettzáras. Ehhez két műanyag rögzítő pöcköt is be kell nyomni, de csak óvatosan, mert ez egy finom kis szerkezet, az apró műanyag alkatrészek törékenyek! A panel mindkét fele hozzáférhető a forrasztópákával, miután belül T6-os csavarhúzóval kicsavarozzuk a torx csavarokat: három hosszabbat és kettő rövidebbet.
A tesztelő apparát összeállításával sokat bajlódom. A dolog pikantériája abban rejlik, hogy a mikrofon teszteléséhez nem elég egy egyszerű jelerősítő, hanem még az impedanciát is illeszteni kell, mivel a pilóta headsetek mikrofonja általában eltér a normál headsetek mikrofonjától. Ez a modell ráadásul egy spéci passzív zajcsökkentő elektronikát is tartalmaz.
A fotón bal oldalt egy mikrofon erősítő (EM-50031) látható, ennek a kimenetét egy fejhallgatóval hallgatom. Tőle jobbra a szürke műszerdobozban egy impedancia illesztő áramkör található, mellette az indokolatlanul nagy fekete doboz egy sima átalakító, ami az 5 pólusú XLR dugót (Airbus szabvány) választja szét hangra és mikrofonra két darab 3.5mm-es jack aljzatban.
Pilóta headset javítás, repülős fejhallgató javítás
headset javítás, pilóta headset javítás
Lépcsős fúró fejhallgató javításhoz
Dátum: 2022. 01. 25.
Adott egy David Clarkra hajazó pilóta headset, aminek a mikrofon kábele kontakthibás. Az egy dolog, de közben látom, hogy a főkábel törésgátlója is eléggé odavan. Amivel pótolni tudom, az nagyobb átmérőjű, ezért fel kell fúrni a lyukat. Ilyenkor jön jól egy lépcsős fúró!
fejhallgató javítástechnika, pilóta headset javítás
Pilóta headset javítása: Sennheiser HME 46, Telex Airman 750
Dátum: 2014. 03. 18.
Híre ment a Fejhallgató Szerviznek, mert egy érdekes, nem mindannapi megbízást kaptam a Flight Simulation Company Kft.-től, akik a Liszt Ferenc Repülőtéren üzemeltetnek repülő szimulátort. A feladat néhány Sennheiser HME 46 és Telex Airman 750 típusú pilóta headset megjavítása volt, melyeket a szimulátorban használnak.
Először is ki kellett deríteni, hogy melyik eszköznek mi a hibája. Nem meglepő módon korábban még nem volt dolgom ilyesmivel, illetve ezek elég speciális eszközök, ezért kicsit keresgélni kellett a bekötést illetően. Kaptam egy kapcsolási rajzot, ami a David Clark Company, Inc. cégtől származik. Ez alapján építettem egy PC adaptert a headsetekhez, hogy a számítógépemmel tesztelhessem azokat.
A headsetek végén két jack dugó található. Ezt hívják “GA plug”-nak, a “GA” general aviation-t, azaz általános célú repülést jelent. A hangszóró dugója egy szokványos 6.3mm-es mono dugó. Viszont a mikrofon dugója elég speciális, egy 5.2mm-es sztereó dugó, de csak két érintkezője van bekötve. Ehhez a fajta dugóhoz nem is sikerült aljzatot beszereznem, ezért krokodil csipeszekkel oldottam meg a csatlakoztatást a tesztelő áramkörhöz. Később szerencsére kaptam pár átalakítót is, amiknek az egyik végén két aljzat van a jack dugók számára, a másik végük pedig egy 5 pólusú XLR dugó, amihez már könnyebb volt aljzatot vásárolni. A bal oldai ábrán látható az átalakító bekötési rajza.
A tesztelő áramkör csak néhány alkatrészt tartalmaz, és egy 9V-os elemmel működik. Az elemmel sorba van kötve egy 470 ohm-os ellenállás. Ezen kívül két darab 22µF értékű elektrolit kondenzátorra van szükség a megépítéséhez. Az adapter csak a mikrofont érinti, a hangszóró dugóját egy 6.3mm-3.5mm jack átalakítóval csatlakoztathatjuk a PC-be. Teszteléshez egy egyszerű szoftvert használtam, amivel felvettem a mikrofon hangját, miközben beszéltem bele és mozgattam a kábelt. A felvétel visszajátszásakor szintén mozgattam a kábelt, hogy kiderüljön, hogy van-e benne érintkezési hiba.
Végeredményben az egyik Telex Airman 750 headset kábelét kellett lecserélni, mert a hangszóró dugójának tövében kontakthibás volt. A felhasznált kábelt egy másik, hiányos headsetről szereltem át. A hiányos Sennheiser HME 46 headsetekből összeállítottam egy hiánytalan és működő darabot, egy műanyag pöcök átszerelésével, ami a fejpánthoz rögzíti a hangszórótartó dobozt. Ezeken kívül két Telex GA-XLR adaptert kellett megforrasztani, mert egyformán érintkezési hibásak voltak. Belül a hangszórók aljzatában a vezeték leszakadt a forrasztásról.
headset javítás, pilóta headset javítás - Sennheiser fejhallgató javítás
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum